**Р Е Ш Е Н И Е № ПВ-15-П/2016 г.**

**1**. Процедурата по реда на глава шеста от *Закона за опазване на околната среда* за инвестиционно предложение /ИП/: **„Изграждане на нова оранжерия“** в ПИ №000404, землище с. Куртово Конаре, общ. Стамболийски е започнала с внасяне в Регионалната инспекция по околната среда и водите – Пловдив на уведомление за инвестиционно предложение (вх. № ОВОС-1532/01.12.2015г.) от Възложителя: **„Навона“ ООД,**

**2.** Поради установени пропуски в представеното уведомление, на основание чл.5, ал.4 от *Наредбата за условията и реда за извършване на оценка на въздействието върху околната среда* (Наредба за ОВОС, приета с ПМС №59/2003 г.), с писмо изх. № ОВОС-1532/10.12.2015г. от Възложителя е изискано предоставянето на следната допълнителна информация:

- Начин на напояване на оранжерийните насаждения, в това число видът на хидромелиоративното съоръжение.

- Начин на отопление на оранжерията. В случай, че се предвижда горивна инсталация за нуждите на инвестиционното предложение - да се представят данни за вид гориво и номинална входяща топлинна мощност на инсталацията.

- Да се изясни заустването на отпадъчните води. Съществува противоречие в представената информация. В „Характеристиката на ИП“ е записано *„водоплътна яма“,*  а в „Очаквани количества и тип отпадъчни води“ е записано *„съществуваща градска канализация.“*

- В представеното уведомление, като местоположение на инвестиционното предложение е посочен имот №000404, землище с. Куртово Конаре, общ. Стамболийски, за което има приложена скица на имота. Към информацията е приложена и скица на съседен имот №000389, собственост на ЕТ „Аспи - Петко Кисьов“. Да се изясни имот №000389 предмет на разглеждане на ИП ли е, в случай че е, да се представи договор за наем между собственика и „Навона“ ООД.

На основание чл.5, ал.4 от Наредбата за ОВОС е определен срок до 30 дни от получаване на писмото за предоставяне на допълнителната информация.

Писмото е изпратено на Възложителя с обратна разписка, от която е видно, че същото е получено на 15.12.2015г.

В указания срок възложителят не е представил изисканата информация, както и не е уведомил РИОСВ-Пловдив за необходимост от допълнително време за предоставянето й.

Въз основа на изложеното фактическо обстоятелство, на основание чл.5, ал.5 от Наредбата за ОВОС и чл.56, ал.2, във връзка с чл.30, ал.2 от Административнопроцесуалния кодекс /АПК/

**Р Е Ш И Х :**

**Прекратявам производството** по определяне на приложимата процедура по реда на глава шеста от Закона за опазване на околната среда, в т.ч. и процедурата по оценка за съвместимост с предмета и целите на опазване на защитените зони **за инвестиционно предложение:** **„Изграждане на нова оранжерия“** в ПИ №000404, землище с. Куртово конаре, общ. Стамболийски с Възложител: „Навона“ ООД.

**С прекратяване на производството по определяне на приложимата процедура по реда на глава шеста от *Закона за опазване на околната среда* на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 12.05.2016г.**

*Директор на РИОСВ - Пловдив*

 Съгласували:............. Изготвили: ..............

 Д. Димитров, Директор Дирекция „ПД” Ж. Боева, мл. експерт

 Кристиян Казанджиев,юрисконсулт..…………..